Amerga atom C pusat nalèni papat gugus kang béda, mula asam amino—kejaba glisina—nduwèni isomer optik: l lan d. Cara prasaja kanggo ngidhèntifikasi isomeri iki saka gambar rong dhimènsi ya iku nganggo cara "nyurung" atom H menyang mburi pamaca (ngadohi wong kang maca). Umpama saarah ubengan dom jam (ubengan menyang tengen) ndadèkaké urutan karboksil-residu-amina mula iki kasebut tipe d. Umpama urutan iki kedadèn saka arah ubengan walikané dom jam, mula iku kasebut tipe l. (Aturan iki diteèpungi ing basa Inggris CORN, saka singkatan COOH - R - NH2).